**Paerewa Paetae**

|  |  |
| --- | --- |
| **Aronga** | Hangarau Matihiko 1.5 |
| **Ingoa** | Whakawhanake i tētahi hua tāhiko |
| **Kaupae** | 1 | **Whiwhinga** | 6 | **Aromatawai** | ā-Roto |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whanaketanga o tētahi hua tāhiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakawhanake i tētahi hua tāhiko.
 | * Whakawhanake i tētahi hua tāhiko mātau.
 | * Whakawhanake i tētahi hua tāhiko whaitake.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei parewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

2. Ka kapi i te paearu *whakawhanake i tētahi hua tāhiko:*

* te whakamahinga o ngā rauemi me ngā tū āhua e tika ana i te whanaketanga o tētahi pahekotanga o ngā pūmārō me ngā pūmanawa ka tutuki i tā ngā tautuhinga
* te whakakē me te patuiro i ngā pūmanawa tāmau
* te whakahaerenga o ētahi hātepe ki te patuiro me te tātari i te pūnaha tāhiko
* te whakaahuatanga o ngā atanga me ngā taumahi o ngā wae me ngā pūnaha kua whakamahia
* te whakaahuatanga o ngā pānga hāngai.

Ka kapi i te paearu *whakawhanake i tētahi hua tāhiko mātau:*

* ngā pūmanawa whakakē, patuiro me te taipitopito kia arorau, kia mārama hoki te papatono
* te whakahaerenga o ētahi hātepe ki te patuiro me te tātari i te pūnaha tāhiko kia pai ake ai te whaikiko
* te whakamāramatanga o ngā whanonga me ngā taumahi o te hua tāhiko
* te wheranga o ngā pānga hāngai.

Ka kapi i te paearu *whakawhanake i tētahi hua tāhiko whaitake:*

* te whakahaerenga o ētahi hātepe ki te patuiro me te tātari i te pūnaha tāhiko kia whaikiko mō tōna pūtake
* te whai kia pai ake i roto i ngā whanaketanga me te tukanga whakamātautau
* te whakataunga kia tika te kōwhiringa o ngā wā me ngā pūnaha i whakamahia i te whanaketanga o te hua tāhuko.

3. Ko te *hua tāhiko* tētahi otinga kua whanakehia me ngā wae tāhiko, ngā pūmanawa whaitake hoki.

4. Hei tauira o ngā pānga hāngai:

* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* toitūtanga me te ora ā-raurangi
* te whakaaro ki ngā kaiwhakamahi mutunga
* te hauora me te haumarutanga.

5. Hei tauira o ngā ariā tērā pea ka kitea i te hua tāhiko:

* te taumahi o ētahi o ngā wae tāhiko
* he ara iahiko hei ara oti
* te ngaohiko hei inenga ngao
* he iahiko hei auau o te rere o te whana
* te tohatohatanga o te ngaohiko me te iahiko i tētahi ara iahiko (ara iahiko hātepe, whakarara hoki)
* te pūkawe (e hāngai pū ana ki ngā whanonga mārakerake o ngā pūkawe, ngā tākai-iahiko me ngā āhuapūkawe)
* ngā pūnaha iahiko āpiti, ngā tohu tikanga me ngā hoahoatanga iahiko
* ngā pūmārō (hei tauira, ngā wae me ngā pahekotanga wae).

6. Koinei hei tauira o ngā whanaketanga hua tāhiko tērā pea ka kitea:

* te tīpako i te wae he pai katoa te momo me te wāriu
* te tīpako i te whakatakotoranga pai mō ngā wae
* te rerekētanga o ngā tawhā pūmārō tāuru, tāputa rānei
* te rerekētanga o ngā tawhā pūmanawa rorohiko
* te whakamahinga o tētahi ine-hiko ki te ine me te pūrongo i ngā taumata ngaohiko, iahiko hoki i ngā wāhi kua tohua.

7. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae i te AS91077, te AS91078 me te AS91079.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233